**HOVEDUTSKRIFT**

**Salangen Menighetsråd**

Tirsdag 22.10.2024 ble det avholdt møte i Salangen Menighetsråd.

Møtested: Menighetssalen i Salangen kirke

**Som medlemmer møtte:**

Andreas Bay

Trine Dahlberg Torgersen

Torbjørn Paulsen

Agnar Magne Fossbakk

Turid Grethe Lomås Hauglid – 1 vara

Spr Grete Glemmestad

Jimmy Treland – kommunens representant

**Forfall:**

Ann Kristin Bakkemo

Inger Strand

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 38/24 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 39/24 Godkjenning av protokoll fra Menighets/Fellesrådsmøte 3.9.24**

**Vedtak:**

Protokollen fra Menighets/fellesrådsmøte den 3.9.24 godkjennes. **Enst.**

**Sak 40/24 Referater**

1. Det har ikke vært AU i forkant av dette møtet. Men medlemmene i AU har vært med og satt opp sakslisten.
2. KA - Digitale kontaktmøter for fellesrådene – sett av dato!

I høst arrangerer KA to digitale kontaktmøter på kveldstid for fellesråd (og menighetsråd i ettsoknskommuner). Møtene vil inneholde del 4 av rådsopplæringen, intro til høringen på KAs strategiplan 2025-2029 og valg til KAs landsråd. **Datoene er** [**19. november**](https://kainfo.mailmojo.no/e/m/c/457225/5b726179/IDKpFDMTWIgFKBNTPsWIH6mY5iL0G8l/) (Bjørgvin, Møre, Nidaros, Sør-Hålogaland **og Nord-Hålogaland**) og [28. november](https://kainfo.mailmojo.no/e/m/c/457225/520a5e6e/IDKpFDMTWIgFKBNTPsWIH6mY5iL0G8l/) (Oslo, Borg, Hamar, Tunsberg, Agder og Telemark og Stavanger) og påmeldingen er åpen. Påmeldingsfrist 13.november kl 12.00

1. Kirkerådet – Høringer fra Kirkerådet høsten 2024

Kirkerådet sender dette brevet til alle menighetsråd og kirkelige fellesråd for å informere om saker som Kirkerådet sender på høring høsten 2024. Sakene sendes på høring i uke 41, slik at Kirkerådet etter planen kan forberede dem til behandling på Kirkemøtet 2025.

Kirkerådet vet at menighetsråd og kirkelige fellesråd kan oppleve høringer som en ekstra arbeidsbelastning. Det ønsker vi å unngå – samtidig som vi gjerne også vil understreke at tilbakemeldinger fra rådene er viktige for å kunne foreta de beste beslutningene. Høringene inneholder forslag som kan berøre ulike deler av kirken. Da er det avgjørende at instanser som blir berørt, kan bli hørt og si sin mening. Kirkerådet er derfor svært takknemlige for at rådene tar seg tid til å gi uttalelser.

For å forenkle arbeidsprosessene for rådene har Kirkerådet endret litt på rutinene. I høst vil flere av høringene sendes til et utvalg menighetsråd og kirkelige fellesråd, i stedet for at de sendes til alle menighetsråd og kirkelige fellesråd. Rådene som er valgt ut, kan likevel velge å ikke svare.

Rådene er valgt ut på en måte som sikrer at bispedømmene er blitt representert tilnærmet likt, med noe variasjon pga. forskjellig antall kirkelige fellesråd og menighetsråd i bispedømmene. Det har blitt tatt hensyn til geografi, medlemstall og befolkningstall. Dersom ditt råd ikke har mottatt en høring, men likevel ønsker å avgi en uttalelse, er det selvfølgelig mulig.

Oversikten under viser hvilke høringer som blir sendt ut til de utvalgte menighetsrådene og kirkelige fellesrådene. (De to høringene som er uthevet er de som vi har fått tilsendt.)

- **Høring – rammer for kirkevalget**

- Høring – biskopens tilsyn

- Høyring – regulering av styringstenesta i Den norske kyrkja i kyrkjeordninga og av tilhøvet mellom prestetenesta og verksemda til soknerådet mv.

- **Høring – fellesordninger innen digitalisering, personvern og informasjonssikkerhet**

(denne sendes til alle kirkelige fellesråd og menighetsråd med fellesrådsfunksjoner).

Alle sakene har høringsfrist fredag 6.desember 2024.

**Vedtak:**

De fremlagte referatene tas til orientering. **Enst.**

**FR Sak 41/24 Regnskapsrapport pr 31.8.24**

Regnskapsrapporten pr 31.8.24 ble klar i dag, og ettersendt til rådsmedlemmene noen timer før møtet. Kirkevergen gikk gjennom rapporten, og orienterte om hvilke poster som hadde utslag i positiv eller negativ retning i forhold til budsjettet.

Pr 31.8.24 viser rapporten et resulat på kr 444 607,-. Årsresultatet blir ikke så høyt, for pr 31.8.24 er det kommet med tilskudd fra både kommune og stat som skal dekke utgifter flere måneder fremover.

Stipulert årsresultat er kr 54 137,-

Usikkerhetsmoment i forhold til endelig årsresultat er antall begravelser resten av året, og pensjonskostnader, men det ligger ann til å ende opp med positivt resultat.

**Vedtak:**

Regnskapsrapporten pr 31.8.24 tas til orientering. **Enst.**

**FR Sak 42/24 Høring om reguleringen av taushetsplikt i tros- og livssynssamfunn**

**Høringsfrist 15.november**

**Vedtak:**

Salangen menighetsråd tar høringen til orientering, men ønsker ikke å avgi høringstutalelse.

 **Enst.**

**MR Sak 43/24 Markering av Allehelgensdag**

**Vedtak:**

Salangen Menighetsråd arrangerer stand og deler ut lys utenfor Coop Extra fredag 1.november kl 15-17.

Sokneprest Grete, Agnar Fossbakk og Andreas Bay blir med på lysutdelingen. **Enst.**

**MR Sak 44/24 Bibelen - vers for vers**

Viktig å komme i gang, slik at det ikke går for lang tid etter bibelutdelingen.

Forslag begynne med en dato i november og en i desember.Evaluer lengde og hyppighet etter disse to datoene.

Bytte ukedag hver gang, varighet ca en time, med noen maraton økter over flere timer på puben

Kirka Søndag 24.november kl 19.30 – Andreas ansvarlig, Leser Matteus

Puben Lørdag 21.desember kl 19.00 – Andreas ansvarlig, Leser Markus + avslutte med juleevangeliet

Spør flere om å være med å lese. Trine Torgersen kan være gjesteleser.

Kanskje vi kan utvide med utelesning til sommeren.

**Vedtak:**

Som en forlengelse av bibelaksjonen Bibelen til alle, vil vi lese lese hele det nye testamentet høyt i løpet av 1 år. Bibelen - vers for vers.

Kirka Søndag 24.november kl 19.30 – Andreas ansvarlig, Leser Matteus evangeliet

Puben Lørdag 21.desember kl 19.00 – Andreas ansvarlig, Leser Markus + avslutte med juleevangeliet **Enst.**

**MR Sak 45/24 Menighetens juletrefest**

**Vedtak:**

Det er ønskelig å arrangere menighetens juletrefest. Komite settes på neste møte. **Enst.**

Tonje Østvik

kirkeverge/daglig leder